Ego Manasses, Dei gratia Lingonensis episcopus notum fieri volo tam futuris quam presentibus quod Haimo, filius Gaufredi de Noers, dedit Deo et Beate Marie de Moris, et omnibus ibidem Deo servientibus, quidquid habebat in finagio de Landrivilla, in decimis, in censu, in terris, in pratis, in vineis et in omnibus, absque ulla retentione, emolumentis. Hoc donum concessit Petrus frater ejus. Testes sunt: Nicolaus decanus de Vendopera, Christophorus capellanus de Lochis, Gaufridus capellanus de Merri, Hugo de Puteolo comes Barri, et Adam vicecomes Barri, et Tebaudus de Fresnoy. Hoc totum laudavit Hermengardis uxor predicti Petri, et filii sui: Guido, et Gaufridus, et Hugo, et filia ejus Gersens, et Adelais, et Ysabel. De laudatione Guidonis testes sunt: predictus Nicolaus, Christophorus de Lochis, et Airardus dominus Chacennaii. De laudatione vero Henomengardis et Gaufredi filii sui, et filiarum ejus, testes sunt: idem Nicolaus, et Christophorus de Lochis, et Andreas prior de Viveriis. Actum est hoc, anno ab Incarnatione Domini MºCºLXXXº.